open-index/open-wikipedia-markdown huggingface dataset:
Anny Ondra

**Anny Ondra** (oik. **Anna Sophie Ondráková** ) oli tšekkiläinen elokuvanäyttelijä. Hänen tunnetuimmat elokuvansa ovat Alfred Hitchcockin *[[Man-saaren tuomari]]* ja *[[Puhtauden lunnaat]]* (kumpikin 1929).

## Yksityiselämä
Anny Ondran isä oli Itävalta-Unkarin armeijan upseeri. Hän syntyi Tarnówissa nykyisen Puolan alueella, mutta vietti lapsuutensa Pulassa ja Prahassa. Hän oli jo nuorena ollut kiinnostunut teatterista ja opiskelikin tanssijaksi Svanda-teatterissa.

Hän oli naimisissa kaksi kertaa. Ensin tšekkiläisen ohjaajan Karel Lamacin kanssa, joka ohjasi Ondraa noin 15 mykkäelokuvassa. He erosivat 1933 ja samana vuonna Ondra avioitui nyrkkeilijä Max Schmelingin kanssa. Avioliitto kesti Ondran kuolemaan asti.

## Ura
Anny Ondra sai ensimmäisen elokuvaroolinsa 1920, mutta vasta Karel Lamacin ohjaamissa elokuvissa hän pääsi osoittamaan kykynsä. Lamac ohjasi häntä noin 15 mykkäelokuvassa. Heidän yhteistyönsä jatkui myös avioeron jälkeen (1933) äänielokuvissa.

1929 hän näytteli kahdessa Alfred Hitchcockin elokuvassa: *[[Man-saaren tuomari]]* ja *[[Puhtauden lunnaat]]* (kumpikin 1929). Kun *Puhtauden lunnaista* tehtiin ääniversio, Ondran ääni jouduttiin dubbaamaan, sillä hänellä oli erittäin vahva aksentti. Useimmat äänielokuvansa Onra tekikin Saksassa.

## Valikoitu filmografia

## Lähteet
Luettelo Aprilian moottoripyörämalleista

Tämä artikkeli sisältää luettelon Aprilian valmistamista moottoripyörämalleista.

## Moottoripyörämallisto

### Nykyiset moottoripyörämallit

* Aprilia Atlantic 125
* Aprilia Atlantic 300
* Aprilia Atlantic 500
* Aprilia Dorsudoro 750 SMV
* Aprilia Mana 850
* Aprilia Mojito 50 Custom
* Aprilia Mojito Custom 125
* Aprilia MXV 450
* Aprilia Pegaso 650 Strada
* Aprilia Pegaso 650 Trail
* Aprilia RS 50 Street
* Aprilia RS 125
* Aprilia RSV4 Factory
* Aprilia RSV1000R
* Aprilia RSV Tuono 1000R
* Aprilia MX 50
* Aprilia RX 50
* Aprilia RX 125
* Aprilia RXV 450
* Aprilia RXV 550
* Aprilia Scarabeo 50
* Aprilia Scarabeo 125
* Aprilia Scarabeo 250
* Aprilia Scarabeo 300
* Aprilia Scarabeo 500
* Aprilia Shiver 750 GT
* Aprilia Shiver 750
* Aprilia SR 50 R
* Aprilia SR 50 Street
* Aprilia Sportcity 50
* Aprilia Sportcity Cube 125
* Aprilia Sportcity Cube 300
* Aprilia SX 50
* Aprilia SX 125
* Aprilia SXV 450
* Aprilia SXV 550

### Vanhat moottoripyörämallit
* Aprilia AF1
* Aprilia Caponord
* Aprilia Classic
* Aprilia ETV
* Aprilia Falco
* Aprilia Futura
* Aprilia Leonardo
* Aprilia Mini RX
* Aprilia moto65
* Aprilia MX 50
* Aprilia MX 125
* Aprilia Rally
* Aprilia Red Rose
* Aprilia RST
* Aprilia SL
* Aprilia SMV
* Aprilia Sonic
* Aprilia Tuareg
* Aprilia Tuono

## Aiheesta muualla
* Aprilian tuotteet yrityksen kotisivuilla

## Lähteet
Aki Takayama

**Aki Takayama** (; s. 12. maaliskuuta 1970 Ōsakasayama) on japanilainen entinen taitouimari ja olympiamitalisti. Hän voitti pronssia pariuinnista Barcelonan olympialaisissa 1992 yhdessä Fumiko Okunon kanssa. Takayama on voittanut MM-kisoissa kaksi mitalia, hopeaa Perthin kisoissa 1991 ja Roomassa 1994. 

## Lähteet
Auxois’nhevonen

**Auxois’nhevonen** on Ranskasta kotoisin oleva voimakas ja lihaksikas hevosrotu.

## Ominaisuudet
Auxois’nhevonen on hyvin raskasrakenteinen. Leveäotsainen pää on pieni suhteessa runkoon. Kaula on lyhyt ja paksu, säkä matalahko ja rinta syvä ja leveä. Selkä on leveä, perä pitkä, lihaksikas ja laskeva, häntä kiinnittyy alas. Lapa on suhteellisen loiva. Jalat ovat hyvin lihaksikkaat.

Väritys on yleensä ruunikko tai ruunipäistärikkö, joskus rautias tai rautiaanpäistärikkö. Auxois’nhevosella on kokoonsa nähden nopeat askellajit ja se on luonteeltaan kiltti, rauhallinen ja aulis. Säkäkorkeus vaihtelee välillä 152–168&nbsp;cm.

## Historia
Auxois’nhevonen on kotoisin Ranskan Côte-d'Orin ja Yonnen alueilta ja polveutuu burgundilaisesta hevostyypistä. Sitä risteytettiin 1800-luvulla boulognen-, perchen- ja ardennienhevosen sekä trait du nordin kanssa. 1900-luvulta alkaen rotuun on lisätty vain ardennienhevosverta. Rodun kantakirja perustettiin vuonna 1913.

Auxois’nhevosta kuten sen läheistä sukulaista, hieman pienempää ardennienhevosta, kasvatetaan Ranskassa hevosenlihantuotantoon.

## Lähteet
Pohjanhevonen

**Pohjanhevonen** on vanha norjalainen hevosrotu. Rotua on käytetty ajohevosena, ratsuna ja työhevosena. Rodusta käytetään myös nimitystä pohjoisnorjanponi. Se on yleensä rautias.

Pohjanhevosta on kasvatettu puhtaana pitkään. Rodun kannat vähenivät 1800-luvulla, ja vuonna 1899 sen uskottiin kuolleen sukupuuttoon. Pieni joukko pohjanhevosia kuitenkin löydettiin, ja rotu onnistuttiin pelastamaan. Vuonohevosta ja dölehevosta yritettiin käyttää rodun geenikannan laajentamiseksi, mutta risteytysten tuloksia pidettiin epäonnistuneina. Vuonna 1966 syntynyttä suomenhevosoria Viri 522-72P (Viri 97) käytettiin ilmeisesti samaan tarkoitukseen. Aiemmista kokeiluista poiketen ori vaikutti rotuun laajemmin. Sitä käytettiin myös linjasiitoksessa ilmeisesti hyvän vaikutuksensa vuoksi; toisaalta pohjanhevosen puhdasjalostusta kannattavat kasvattajat ovat halunneet pitää viriläiset eläimet pois kannoistaan.

## Lähteet
Jenny Maakal

**Jenny Genoveva Thomas** (o.s. **Maakal**, 2. elokuuta 1913 Rayton Etelä-Afrikka – 15. syyskuuta 2002 Durban, Etelä-Afrikka) oli eteläafrikkalainen uimari ja olympiamitalisti. Hän voitti pronssia 400 metrin vapaauinnista Los Angelesin olympialaisissa 1932 ja oli mitaleilla myös kansainyhteisön kisoissa 1934, joissa hän voitti hopeaa sekä 440 jaardin vapaauinnista että 4 × 110 jaardin vapaauinnista. 

## Lähteet

* Maakalin profiili sports-reference.com -sivustolla  

### Viitteet
Sugambrit

**Sugambrit** olivat germaaniheimo, joka asui ajanlaskumme alussa Lippen varrella pohjoiseen Teutoburgin metsästä. Sugambrit sulautuivat 300-luvulla saalilaisiin frankkeihin.
Erik Lindh

**Erik Gunnar Lindh** (s. 24. toukokuuta 1964 Kungälv) on ruotsalainen entinen pöytätennispelaaja ja olympiamitalisti. Hän edusti seuratasolla Falkengbergs BTK:ta. Lindh osallistui olympialaisiin vuosina 1988&ndash;1992 ja voitti yhden mitalin, pronssia kaksinpelistä Soulin kisoissa 1988.

## Lähteet

* Lindhin profiili sports-reference.com -sivustolla
Andre Cason

**Andre Cason** (s. 20. tammikuuta 1969 Virginia Beach) on yhdysvaltalainen entinen pikajuoksija. Hänen ennätyksensä 100 metrin juoksussa on Stuttgartissa vuonna 1993 juostu aika 9,92. Cason piti hallussaan sisäratojen 60 metrin juoksun maailmanennätystä 6,41 vuosina 1992–1998.

## Ennätykset

### Ulkoradat

* 100 metriä: 9,92 (1993)

### Sisäradat

* 50 metriä: 5,62 (1992)
* 60 metriä: 6,41 (1992), maailmanennätys vuoteen 1998 asti

## Lähteet
Tim Birkhead

**Timothy Robert ”Tim” Birkhead** (s. 20. helmikuuta 1950) on englantilainen lintutieteilijä.

Birkhead opiskeli Newcastlen yliopistossa ja valmistui sieltä 1972. Hän väitteli David Lackin ohjauksessa filosofian tohtoriksi Oxfordin yliopistosta 1976. Sen jälkeen hän on toiminut Sheffieldin yliopistossa lehtorina ja luennoitsijana 1976–1992 ja käyttäytymisekologian professorina vuodesta 1992 alkaen. Royal Societyn jäseneksi hänet valittiin vuonna 2004.

Birkhead on tutkinut lintujen lisääntymistä, promiskuiteettia ja luonnonvalinnan käsitettä. Hänen tutkimiaan lintulajeja ovat muun muassa seeprapeippo, harakka, punatulkku ja etelänkiisla. Hän on julkaissut useita kirjoja, joista on suomennettu *[[Lintujen viisaus|Lintujen viisaus – Lintutieteen kuvitettu historia]]*.

## Teoksia
* *The Magpies: The Ecology and Behaviour of Black-Billed and Yellow-Billed Magpies* (1991)
* *The Survival Factor*, yhdessä Mike Birkheadin kanssa (1991)
* *The Cambridge Encyclopedia of Ornithology*, yhdessä Michael Brooken kanssa (1991)
* *Great Auk Islands: A Field Biologist in the Arctic*, kuvitus David Quin (1993)
* *Promiscuity: An Evolutionary History of Sperm Competition* (2000)
* *The Wisdom of Birds: An Illustrated History of Ornithology* (2008), suom. *[[Lintujen viisaus|Lintujen viisaus – Lintutieteen kuvitettu historia]]* (Readme.fi, 2009. )
* *The Red Canary* (2011).

## Lähteet
*Tutkijasivu, Sheffieldin yliopisto 
*Tutkimusohjelma 

### Viitteet
Jalkapallon Mestaruussarjan kausi 1972

**Jalkapallon Mestaruussarjan kausi 1972** oli vuonna 1930 perustetun Mestaruussarjan 41. kausi. Kaudella 1972 Mestaruussarja pelattiin 12 joukkueen kaksinkertaisena sarjana. Joukkuemäärää vähennettiin kaudelle 1972 kahdella, kun Palloliitto oli päättänyt siirtyä vain yhden kauden jälkeen takaisin 12 joukkueen sarjaan vuonna 1970.

Mestaruussarjan ja Suomen mestaruuden voitti toista kertaa peräkkäin TPS, joka varmisti seitsemännen mestaruutensa viimeisellä kierroksella, kun se voitti 1. lokakuuta Heikki Suhosen ja Teuvo Andelminin maaleilla HJK:n 2–0. Viimeisiksi sijoittuneet HIFK, VPS ja Haka putosivat I divisioonaan.

Mestaruussarjan maalikuninkuuden kaudella 1972 jakoivat HIFK:n Matti Paatelainen ja TPS:n Heikki Suhonen 16 maalilla. Palloliitto valitsi vuoden 1972 jalkapalloilijaksi Mestaruussarjassa pelanneen TPS:n hyökkääjä Miikka Toivolan. Mestaruussarjan yleisömäärä kaudella 1972 oli yhteensä 317 149 henkeä eli keskimäärin 2 403 katsojaa ottelua kohti. Kauden suurin yleisömäärä nähtiin 2. heinäkuuta Mikkelin Urheilupuistossa pelatussa ottelussa MP–KuPS, kun ottelua saapui seuraamaan 5 544 katsojaa.

TPS hävisi kaudella 1972–73 Euroopan Cupin ensimmäisen kierroksen otteluparinsa itäsaksalaiselle Magdeburgille yhteismaalein 1–9. MP hävisi Cup-voittajien cupin ensimmäisen kierroksen otteluparinsa itäsaksalaiselle Carl Zeiss Jenalle yhteismaalein 4–8. HIFK:n vastustajaksi kauden 1972–73 UEFA Cupin ensimmäiselle kierrokselle arvottiin tanskalainen Hvidovre, mutta HIFK luopui cupin paikastaan.

## Joukkueet

Mestaruussarjaan osallistui 12 joukkuetta, joista kymmenen kaudelta 1971 ja kaksi nousijaa kauden 1971 II divisioonasta. II divisioonan Pohjoislohkon voittaja KPT ja Länsilohkon voittaja TaPa nousivat karsintasarjan kautta. Nousijajoukkueet korvasivat edellisellä kaudella viimeisiksi jääneet TPV:n, OTP:n, MiPK:n ja I-Kissat.

## Sarjataulukko

Lähde: Jalkapallokirja 1973

**(M)** = Suomen mestari; **(P)** = Putoaja

;Huomautukset:

## Tulokset

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

## Tilastot

### Maalintekijät

Lähde: Jalkapallokirja 1973

### Yleisömäärät

Lähde: Jalkapallokirja 1973

## Suomen mestarit

Lähteet: Jalkapallokirja 1981; Pelimiehet. Suomen jalkapallon pelaajatilastot 1930–2006; Helsingin Sanomat

Kauden aikana joukkueessa pelasivat myös #12 Hannu Kokkonen (mv, 5/0), Raimo Saari (0/0), Markku Salama (2/1) ja Pekka Salonen (4/0).

## Eurocupit

### Euroopan Cup

**1. kierros**

----

*Magdeburg voitti yhteismaalein 9–1.*

### Cup-voittajien cup

**1. kierros**

----

*Carl Zeiss Jena voitti yhteismaalein 8–4.*

### UEFA Cup

*HIFK luopui UEFA Cupin paikastaan pelaamatta otteluakaan.*

## Katso myös

* Suomen Cup 1972

## Lähteet
Servet Tazegül

**Servet Tazegül** (s. 26. syyskuuta 1988 Nürnberg, Saksa) on turkkilainen taekwondoin ja olympiavoittaja. Hän edustaa seuratasolla Gaziosmanpaşa Belediyesi Spor Kulübü -seuraa. Tazegül voitti alle 68-kiloisten sarjassa pronssia Pekingin olympialaisissa 2008 ja kultaa Lontoossa 2012. Hän on voittanut samassa painoluokassa myös maailmanmestaruuden 2011 ja 2015 sekä MM-pronssia 2009. EM-kultaa hän on voittanut alle 67 kg:n sarjassa 2008 sekä alle 68-kiloisissa 2010, 2012, 2014 ja 2016. Nuorten maailmanmestaruuden hän voitti 55&nbsp;kg:n sarjassa 2004 ja nuorten Euroopan-mestaruuden 59-kiloisissa 2005. 

## Lähteet
Jalkapallon Mestaruussarjan kausi 1973

**Jalkapallon Mestaruussarjan kausi 1973** oli vuonna 1930 perustetun Mestaruussarjan 42. kausi. Kaudella 1973 Mestaruussarja pelattiin 12 joukkueen kaksinkertaisena sarjana. Putoavien joukkueiden määrää vähennettiin kaudelle 1973 yhdellä, ja Mestaruussarjan alapuolelle perustettiin uusi 12 joukkueen I divisioona.

Mestaruussarjan ja Suomen mestaruuden voitti HJK, joka varmisti 11. mestaruutensa toiseksi viimeisellä kierroksella, kun se voitti 23. syyskuuta Markku Peltoniemen maalilla TPS:n 1–0. Viimeisiksi sijoittuneet Ponnistus ja TaPa putosivat I divisioonaan.

Mestaruussarjan maalikuninkuuden kaudella 1973 voitti KPV:n Hannu Lamberg 13 maalilla. Palloliitto valitsi vuoden 1973 jalkapalloilijaksi Mestaruussarjassa pelanneen KPT:n keskikenttäpelaaja Jouko Suomalaisen. Mestaruussarjan yleisömäärä kaudella 1973 oli yhteensä 312 493 henkeä eli keskimäärin 2 367 katsojaa ottelua kohti. Kauden suurin yleisömäärä nähtiin 29. heinäkuuta Olympiastadionilla pelatussa ottelussa HJK–KuPS, kun ottelua saapui seuraamaan 7 326 katsojaa.

TPS hävisi kaudella 1973–74 Euroopan Cupin ensimmäisen kierroksen otteluparinsa skotlantilaiselle Celticille yhteismaalein 1–9. Reipas hävisi Cup-voittajien cupin ensimmäisen kierroksen otteluparinsa ranskalaiselle Lyonille yhteismaalein 0–2. MP hävisi UEFA Cupin ensimmäisen kierroksen otteluparinsa itäsaksalaiselle Carl Zeiss Jenalle yhteismaalein 0–6.

## Joukkueet

Mestaruussarjaan osallistui 12 joukkuetta, joista yhdeksän kaudelta 1972 ja kolme nousijaa kauden 1972 II divisioonasta. II divisioonan Itälohkon voittaja Ponnistus, Länsilohkon voittaja I-Kissat ja Pohjoislohkon voittaja OTP nousivat suoraan. Nousijajoukkueet korvasivat edellisellä kaudella viimeisiksi jääneet HIFK:n, VPS:n ja Hakan.

## Sarjataulukko

Lähde: Jalkapallokirja 1974

**(M)** = Suomen mestari; **(P)** = Putoaja

;Huomautukset:

## Tulokset

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

## Tilastot

### Maalintekijät

Lähde: Jalkapallokirja 1974

### Yleisömäärät

Lähde: Jalkapallokirja 1974

## Suomen mestarit

Lähteet: Jalkapallokirja 1981; Pelimiehet. Suomen jalkapallon pelaajatilastot 1930–2006; Helsingin Sanomat

Kauden aikana joukkueessa pelasivat myös #1 Paavo Heinonen (mv, 3/0), #15 Östen Brännäs (2/0), #17 Christer Bengts (4/0) ja #18 Rauli Kangasluoma (2/0).

## Eurocupit

### Euroopan Cup

**1. kierros**

----

*Celtic voitti yhteismaalein 9–1.*

### Cup-voittajien cup

**1. kierros**

----

*Lyon voitti yhteismaalein 2–0.*

### UEFA Cup

**1. kierros**

----

*Carl Zeiss Jena voitti yhteismaalein 6–0.*

## Katso myös

* I divisioonan kausi 1973
* II divisioonan kausi 1973
* Suomen Cup 1973

## Lähteet
Martin Verkerk

**Martin Willem Verkerk** (s. 31. lokakuuta 1978 Leiderdorp, Alankomaat) on entinen alankomaalainen tennispelaaja.

Oikeakätinen Verkerk aloitti ammattilaisuransa vuonna 1996. Hän voitti urallaan kaksi ATP-turnausta, molemmat kaksinpelissä. Kaksinpelissä Verkerk on ollut parhaimmillaan ATP-rankingissa sijalla 14, ja nelinpelissä sijalla 63. Vuonna 2003 Ranskan avoimissa Verkerk ylsi finaaliin saakka, mutta taipui lopulta Juan Carlos Ferrerolle. Matkalla finaaliin hän voitti mm. Carlos Moyàn ja Guillermo Corian. Samana vuonna hän hävisi Pariisin Bercyn turnauksessa kolmannella kierroksella Sveitsin Roger Federerille kolmessa tie break -erässä lukemin 7–6 (7–3), 6–7 (12–14), 6–7 (6–8).

## Turnausvoitot
### Kaksinpeli (2)

## Lähteet
*Martin Verkerkin esittely ja tilastot ATP:n sivustolla
Sammuttaminen

**Sammuttaminen** tai **sammutus** tarkoittaa seuraavia:

* Sammuttaminen, tulipalon sammutus
* Sammuttaminen, kalkin sammutus
* Sammuttaminen, teräksen karkaisujäähdytys eli sammuttaminen
* Sammuttaminen, tietokoneen tai muun laitteen sammutus.
* Sammuttaminen, janon sammuttaminen
Lemlahti

**Lemlahti** () on kylä Satakunnassa Eurajoen kunnan Luvialla. Kylä sijaitsee Selkämeren rannalla.

Lemlahti asutettiin aikoinaan aivan meren rannalle, mutta asutus on nyt maankohoamisen vuoksi noin kahden kilometrin päässä merestä. Suurin osa kylän pinta-alasta on entistä hyvin kiviperäistä merenpohjaa. Maanviljelyä voidaan harjoittaa vain muutamilla mäkiä reunustavilla savimaill. Lemlahdenoja halkoo metsäisen kyläalueen.

Lemlahden kylä on muodostunut vasta keskiajalla, minkä vuoksi se maksoi veronsa ruotsalaisen oikeuden mukaan. Varhaisin maininta kylästä on 1420-luvulta. Perinteinen tiivis kylämäki alkoi hajota vuonna 1784 suoritetun isojaon jälkeen. 1800-luvun aikana muodostuivat torpparialueet Antinkadunvarsi ja Katinhäntä sekä erillinen rannikon kyläalue.

Maanviljelyksen lisäksi kalastus oli 1900-luvulle saakka Lemlahdessa tärkeä elinkeino. Kylässä harjoitettiin 1800-luvulle saakka myös laivanrakennusta.

## Lähteet
Hedwiga Rosenbaumová

**Hedwiga Rosenbaumová** (3. heinäkuuta 1864 Praha – 31. heinäkuuta 1939) oli böömiläinen tennispelaaja ja olympiamitalisti. Hän voitti Pariisin olympialaisissa 1900 pronssia sekä kaksinpelistä että sekanelinpelistä, jossa hän pelasi brittiläisen Archibald Wardenin kanssa. 

## Lähteet
* Rosenbaumován profiili sports-reference.com -sivustolla
Suontaka

**Suontaka** voi tarkoittaa:

*Suontaka, kylä Tyrvännössä.
*Suontaka, kylä Laitilassa.
*Suontaka, kylä Kalannissa.
*Suontaka, kylä Vihdissä.
Punakäärmetähti

**Punakäärmetähti** (*Ophiura albida*) on varsinaisten käärmetähtien lahkoon kuuluva punaruskea käärmetähti, joka elää Atlantin valtameren koillisosissa ja Välimeressä.

## Koko ja ulkonäkö

Punakäärmetähdellä on pieni ja pyöreä keskiruumis, jonka halkaisija on enintään 1,5 senttimetriä. Keskiruumiista erkanee viisi lyhyttä, lonkeromaista *sädehaaraa*, joiden tyvessä on nivel ja 10–12 pientä ihokidusta eli *papulaa*. Koko eläin on punaruskea sädehaarojen tyvessä sijaitsevia valkoisia täpliä lukuun ottamatta.

Sädehaarat ovat muodostuneet pyöreäreunaisista kalkkilevyistä, joiden molemmilla laidoilla on kolme piikkiä segmenttiä kohti. Keskiruumista peittävät suuret suomut sekä melko huomaamattomat kalkkilevyt. Sisimmissä imujalkapareissa on 2–3 uloketta, mutta ulommissa vain yksi. Keskiruumiin alapinnalla sijaitsevaa suuaukkoa ympäröivät säteittäin pienet leualliset kalkkikilvet. Jokaisessa leuassa on rivi hampaita sekä 3–5 suupapulaa kummallakin puolella.

## Levinneisyys
Punakäärmetähteä tavataan Atlantin valtameren koillisosissa Norjasta Azoreille ulottuvalla vyöhykkeellä sekä Välimeressä.

## Elinympäristö
Punakäärmetähti elää pehmeällä pohjalla 4–850 metrin syvyydessä.

## Lisääntyminen
Punakäärmetähti on yksineuvoinen eläin, joka elää korkeintaan kolme vuotta. Sen munat hedelmöittyvät merivedessä ruumiin ulkopuolella ja niistä kehittyy vedessä uivia toukkia, jotka kasvavat nopeasti täysikasvuisiksi käärmetähdiksi.

## Ravinto
Punameritähti syö pääasiassa pieniä selkärangattomia, varsinkin monisukasmatoja, simpukoita ja äyriäisiä.

## Lähteet
Jan Frodeno

**Jan Frodeno** (s. 18. elokuuta 1981 Köln) on saksalainen triathlonisti ja olympiavoittaja. Hän voitti yllättäen kultaa Pekingin olympialaisissa 2008, jota ennen hän oli voittanut muun muassa saman vuoden Saksan-mestaruuskilpailut. 

## Aiheesta muualla

* Frodenon kotisivut  

## Lähteet
Yutaka Demachi

**Yutaka Demachi** (; s. 17. helmikuuta 1935) on japanilainen entinen lentopalloilija ja olympiamitalisti. Hän oli mukana maansa pronssia voittaneessa joukkueessa Tokion olympialaisissa 1964.

## Lähteet

* Demachin profiili sports-reference.com -sivustolla
Reaidnu

**Reaidnu** on saamelainen miehen etunimi, jonka nimipäivää vietetään saamenkielisen nimipäiväkalenterin mukaan 16. heinäkuuta.

## Lähteet
Suontaka (Laitila)

**Suontaka** on 175 asukkaan kylä Laitilassa, Varsinais-Suomessa. Kylä sijaitsee kaupungin koillisosassa Kantatie 43:n varrella 9 kilometriä Laitilan keskustasta koilliseen.

Suontaan kyläalue on suuri Malkon, Padon ja Kivijärven kylien väliin jäävä alue. Lisäksi Suontakaan kuuluu erillään oleva Takamaa-niminen suoalue. Kylän pohjoisosassa on suuria soita ja metsäisiä kalliomäkiä. Länsiosa on tasaisempaa savimaata, joka on maanviljelykäytössä.

## Historia

Suontaka on todennäköisesti ollut pitkään asuttu. Ensimmäisten 1500-luvulta peräisin olevien verotietojen mukaan Suontaan kylä on muodostunut jo ennen 1300-lukua. 1500-luvulla Suontaka oli keskikokoinen, 6–8 tilan kunta Laitilan pitäjässä. Kylän tilat siirtyivät kylämäelle 1600-luvun aikana, minkä seurauksena kylä paloi muutamaan otteeseen.

1700-luvulla Suontaan kantatilat olivat keskittyneet kylämäelle, jota kutsuttiin Isokyläksi. Ympäröivillä mäillä oli torppariasutusta. Isojaon seurauksena kylämäki harveni tilallisten siirtäessä talojaan omille mailleen. Kylän läpi kulki Hinnerjoelle vievä maantie, jonka varrelle kehittyi useita liikeyrityksiä, kuten kauppaa ja leipomoa.

1900-luvun alussa Suontakaan perustettiin kansakoulu, osuusmeijeri ja puhelinkeskus. Suontaan länsirajalla on ollut kaksi järveä, mutta ne kuivattiin peltomaaksi 1950-luvulla. Kantatie 43:n valmistuttua Suontaka alkoi hiljalleen hiljentyä, ja se jäi kasvavan Laitilan kirkonkylän varjoon.

Museovirasto määritteli vuonna 2009 tiiviinä säilyneen Suontaan ryhmäkylän valtakunnallisesti merkittäväksi rakennetuksi kulttuuriympäristöksi.

## Lähteet
Tero Somppi

**Tero Somppi** (s. 1972 Helsinki) on suomalainen jännityskirjailija, joka päivätyössään toimii turvallisuusalalla.

## Elämä ja ura

Somppi on kirjoittanut ylioppilaaksi vuonna 1994 ja toiminut erilaisissa turvallisuusalan tehtävissä muun muassa Puolustusvoimissa sekä Hartwall Areenalla. Sompin esikoisromaani *Kuka murhasi Asikaisen* julkaistiin vuonna 2005. Somppi kertoo kirjallisiksi innoittajikseen suomalaisista jännityskirjailijoista Ilkka Remeksen, Taavi Soininvaaran sekä Jarkko Sipilän, ja hänen kirjoitustyyliään on myös kirja-arvosteluissa verrattu edellä mainittuihin kirjailijoihin. Sompin tapa kuvailla poliisitutkintaa on varsin yksityiskohtainen ja sen perusteella on helppo muodostaa mielikuva nykyaikaisesta poliisityöstä. 

## Teokset

### Romaanit

* 
* 
* 
* 
* 
* 
*
*
*
*
*
*
*

### Novellikokoelmat

* 

### Muut teokset

* 

## Lähteet

## Aiheesta muualla
* Tero Somppi - poliisiromaanin ja kansainvälisen trillerin yhdistäjä (Helsingin kaupunginkirjasto)
* Tero Somppi Sanojen ajassa
Hippolyte Mège-Mouriès

**Hippolyte Mège-Mouriès** (24. lokakuuta 1817 Draguignan, Ranska – 31. toukokuuta 1880 Pariisi, Ranska) oli ranskalainen kemisti ja apteekkari.

Keisari Napoleon III lupasi vuonna 1866 huomattavan rahasumman sille, joka kehittäisi köyhän kansan käyttöön voin korvikkeen. Mège-Mouriès sai keksintönsä valmiiksi 1869. Hänen keksinnössään naudan ihraa maustettiin maitorasvalla ja näin saatiin voita muistuttavaa seosta. Tämä seos sai nimen margariini. Sittemmin margariinin valmistuksessa siirryttiin eläinrasvoista kasvirasvoihin.

## Lähteet
Mikael Herbert

**Mikael Herbert** (s. 27. heinäkuuta 1993 Uusikaupunki) on suomalainen entinen koripalloilija. Herbertin isä, Gordon Herbert, on koripallovalmentaja.

## Ura
Herbertin kasvattajaseura on UU-Korihait, jonka edustusjoukkueeseen hän nousi kaudeksi 2009–2010. Kesällä 2009 hän teki debyyttinsä myös maan juniorimaajoukkueissa. Yhden kauden jälkeen Herbert siirtyi Kouvoihin, jonne oli jo aikaisemmin siirtynyt Korihaiden valmentaja, Jyri Lehtonen. Hän pelasi seurassa yhden kauden ajan ja palasi vuonna 2011 Korihaihin kaksivuotisella sopimuksella. 

Kaudella 2012–2013 Herbert teki 7,2 pistettä ja otti 2,9 levypalloa ottelua kohden. Kauden jälkeen hän sai lukuisia tarjouksia yhdysvaltalaisilta yliopistoilta. Lopulta hän siirtyi Tulanen yliopistoon. Yhden pelikauden jälkeen hän ilmoitti koululleen haluavansa siirtyä muualle ja palasi takaisin Korihaihin.

Kesäkuussa 2016 Herbert teki Korihaiden kanssa jatkosopimuksen.

Toukokuussa 2018 Herbert joutui toistaiseksi lopettamaan ammattilaiskoripallouran terveysongelmien vuoksi.

## Tilastot

## Lähteet

## Aiheesta muualla
* Mikael Herbert  Suomen Koripalloliitto
János Vas

**János Vas** (s. 29. tammikuuta 1984 Dunaújváros) on unkarilainen uransa lopettanut ammattilaisjääkiekkoilija ja 1. divisioonan maailmanmestari vuodelta 2008.

Vas on pelannut Unkarin maajoukkuepaidassa 37 ottelua. Myös hänen isoveliensä Márton Vas on jääkiekkoilija. János Vas edusti Unkaria esimerkiksi MM-kisoissa 2009 ja sai turnauksessa yhden syöttöpisteen ottelussa Unkari-Valko-Venäjä. Unkari kuitenkin hävisi ottelun 1–3.

## Ura
Vas aloitti jääkiekkoilun harrastuksen Dunaújvárosin joukkueessa vuonna 1991 ja pelasi siinä aina vuoteen 1999. Tämän jälkeen hän siirtyi Ruotsin Malmön riveihin neljäksi kaudeksi.  Dallas Stars varasi János Vasin toisella kierroksella numerolla 32. Vas jatkoi kuitenkin vielä kaksi kautta Malmössä ja hän vaihtoi tämän jälkeen ja pelasi kauden 2004–2005 Allsvenskanin Halmstad Hammersin hyökkäyksessä.

Vuonna 2005 hän siirtyi AHL-liigaan pelaamaan Dallas Starsin farmijoukkueessa kolme kautta ja vuonna 2008 hän palasi Ruotsiin, tällä kertaa Elitserienin Brynäs IF:n riveihin. Tämän jälkeen hän palasi kaudeksi 2009–2010 unkarilaiseen Székesfehérváriin, joka pelaa Itävallan pääsarjassa. Kaudeksi 2010–2011 hän kuitenkin päätti palata Ruotsiin ja tällä kertaa Allsvenskanin Tingsrydin riveihin. Seuraavaksi kaudeksi hän siirtyi saman sarjan IF Troja/Ljungbyyn. Troja/Ljungbyssä Vas pelasi yhden kauden ja vaihtoi sen jälkeen Ranskan pääsarjan Dijoniin.

## Lähteet

*
Teenage Dream (Katy Perryn albumi)

**Teenage Dream** on yhdysvaltalaisen poplaulaja-lauluntekijä Katy Perryn toinen studioalbumi, joka julkaistiin Yhdysvalloissa 24. elokuuta 2010. Maailmanlaajuisesti albumi julkaistiin 30. elokuuta 2010. Albumi myi ensimmäisellä viikollaan 192&nbsp;000 kappaletta. Albumin ensimmäinen single ”California Gurls” julkaistiin 7. toukokuuta 2010 ja toinen single ”Teenage Dream” 22. heinäkuuta 2010. Albumin kolmas single ”Firework” julkaistiin lokakuussa.

## Taustatietoa
Perry aloitti albumin äänitykset 13. lokakuuta 2009. Hän on kertonut, että albumin teossa auttoivat Greg Wells, Guy Sigsworth, Dr. Luke, Max Martin, Ryan Tedder, Rivers Cuomo, Thaddis ”Kuk” Harrell, Greg Kurstin, Benny Blanco, Darkchild, Cathy Dennis, Ester Dean, The-Dream ja Christopher ”Tricky” Stewart, joka kertoi Rap-Up -lehdessä joulukuussa 2009, että albumi kuulostaa samalta kuin ensimmäinen albumi *[[One of the Boys]]*.

## Singlet
Albumilta on julkaistu kuusi singleä. Albumin ensimmäinen single on 7. toukokuuta 2010 julkaistu ”California Gurls”, jolla vierailee Snoop Dogg. Kappale vietti kuusi viikkoa Billboard Hot 100 -listan ykkössijalla. Kappaletta on myyty digitaalisesti yli kolme miljoonaa kappaletta.

Toinen single, albumin nimikkokappale ”Teenage Dream”, julkaistiin 22. heinäkuuta 2010. Kappale debytoi Billboard Hot 100 -listan sijalla 20 ja nousi seuraavalla viikolla seitsemänneksi.

Kaikkiaan viisi singleä albumilta oli Billboard Hot 100 -listan kärjessä: California Gurls, Teenage Dream, Firework, E.T ja Last Friday Night (T.G.I.F). Albumin kuudes single The One That Got Away pääsi listalla kolmanneksi. Albumi jakoi Billboardin ennätyksen Michael Jacksonin Bad-albumin kanssa, jossa viisi singleä yhdeltä albumilta on ollut listan kärjessä. Ennätyksen vei myöhemmin Taylor Swiftin albumi The Tortured Poets Department.

## Kappaleet
# Teenage Dream
# Last Friday Night (T.G.I.F.)
# California Gurls (feat. Snoop Dogg)
# Firework
# Peacock
# Circle the Drain
# The One That Got Away
# E.T.
# Who Am I Living For?
# Pearl
# Hummingbird Heartbeat
# Not Like the Movies

### Teenage Dream: The Complete Confectionin bonusraidat
#The One That Got Away (akustinen versio)
#Part of Me
#Wide Awake
#Dressin’ Up
#E.T. (feat. Kanye West)
#Last Friday Night (T.G.I.F.) (feat. Missy Elliott)
#Tommie Sunshine's Megasix Smash-Up

## Arvostelut
* Metacritic: 52/100
* Allmusic: 
* Dome.fi: 
* Entertainment Weekly: B–
* Rolling Stone: 

## Listasijoitukset

## Julkaisuhistoria

## Lähteet
Mindanaonräätäli

**Mindanaonräätäli** (*Orthotomus nigriceps*) on Filippiinien kotoperäinen varpuslintu. Se elää maan kaakkoisosan saaristossa Dinagatissa, Siargaossa ja Mindanaon itäosissa. Arthur Hay Tweeddale kuvaili lajin holotyypin Butuanista 1878.

## Lähteet
Samarinräätäli

**Samarinräätäli** (*Orthotomus samarensis*) on Filippiinien kotoperäinen varpuslintu. Se elää maan itäosassa Samarilla, Leytellä ja Boholissa. Joseph Beal Steere kuvaili lajin holotyypin Samarilta 1890.

## Lähteet
Something or Nothing

**Something or Nothing** on brittiläisen hard rock -yhtye Uriah Heepin kappale vuodelta 1974. Se julkaistiin albumilla *[[Wonderworld]]* ja olikin levyn ainoa singlejulkaisu. Kappaleen ovat kirjoittaneet kitaristi Mick Box, yhtyeen tuolloinen urkuri-kitaristi Ken Hensley ja basisti Gary Thain.

Singlen B-puoli oli *Wonderworld*-albumille kuulumaton ”What Can I Do”. 

## Kappaleet
**A-puoli**
#
**B-puoli**
#

## Lähteet
Aster

* **[[Aster – asiakas- ja potilastietojärjestelmä]]** oli perusterveydenhuollon, sosiaalihuollon ja erikoissairaanhoidon käyttöön suunniteltu uusi järjestelmäkokonaisuus. Sen oli tarkoitus palvelella Etelä-Savossa, Keski-Suomessa, Pohjois-Karjalassa ja Pohjanmaalla sosiaali- ja terveydenhuollon noin 700 000 asiakasta ja 25 000 ammattilaista.

* Koruasterit eli asterit (*Aster*) on suku asterikasvien (Asteraceae) heimossa. Sukuun kuuluu monia koristekasveja.
* Aster, etunimi ja sukunimi
* 1218 Aster, asteroidi
Venäjän metsäpalot 2010

Ennätyskorkeat lämpötilat aiheuttivat useita **metsäpaloja Venäjällä vuonna 2010**, minkä vuoksi presidentti Dmitri Medvedev julisti hätätilan seitsemälle eri alueelle.

Palaneen alueen pinta-alaksi arvioitiin 7. elokuuta 1&nbsp;935 km². Viranomaisten mukaan Moskovan kuolleisuus kaksinkertaistui väliaikaisesti huonon ilmanlaadun vuoksi. Kuolleita oli noin 700 päivässä. Hätätilaministeri Sergei Šoign uskoi, että palot saataisiin hallintaan noin viikon kuluessa.

Moskovassa oli elokuussa 2010 ainakin 22 maastopaloa poikkeuksellisen kuuman ja kuivan kesän vuoksi. Muun muassa suopalojen savusumu heikensi kaupungin ilman kuusi kertaa tavanomaista huonommaksi. Viranomaiset kehottivat välttämään ulkoilua. Yhdysvallat, Saksa ja Ranska kehottivat välttämään Moskovaan matkustamista.

## Riskit
Venäjän hätätilaministeri Sergei Šoigu varoitti 5. elokuuta 2010, että maastopalojen leviäminen voi vapauttaa Tšernobylin ydinonnettomuuden radioaktiivisia partikkeleita.

## Lähteet

## Aiheesta muualla
Kamerunin taistelu

**Kamerunin taistelu** on vuosina 1914–1916 tapahtunut taistelu, jossa Iso-Britannia ja Saksa taistelivat toisiaan vastaan Saksan siirtomaassa Kamerunissa. Se oli osa Ensimmäistä maailmansotaa.

Kamerunissa oli noin tuhannen saksalaisen sotilaan varuskunta, jota tuki noin kolmetuhatta afrikkalaista sotilasta. Britit yrittivät hyökätä sinne maateitse, mutta hankala maasto haittasi heitä. Belgialaiset ja ranskalaiset saivat Limben rannikolta. Britit ja ranskalaiset toivat laivaston tykkeineen ja saivat pääkaupunki Doualan.

Saksalaiset katsoivat maaliskuussa 1916 taistelun olevan turhaa ja vetäytyivät Kamerunista Espanjan siirtomaahan Río Muniin.

## Aiheesta muualla
*Cameroons campaign Naval History
*Cameroons Victoria Cross Soldier's Burden
Väärinajattelija

**Väärinajattelija** on Joensuussa vuonna 1998 perustettu anarkistinen aikakauslehti. Lehteä tehdään vapaaehtoisvoimin.

Väärinajattelija julkaisee tekstejä anarkistisista aiheista ja antiautoritaarisista näkemyksistä. Lehti kannustaa monenlaiseen ja -tyyliseen kirjoittamiseen ja ilmaisutapoihin teoreettisista tarkasteluista kaunokirjallisiin esitystapoihin, esseistä arvioihin, polemiikista pohdiskeluun. Lehdessä julkaistaan myös suomennoksia.

## Aiheesta muualla
*Väärinajattelijan verkkosivu
Besicovitchin peitelause

**Besicovitchin peitelause** on teoria jonka mukaan on olemassa dimensiosta n riippuvat luonnolliset luvut P(n) ja Q(n) niin, että seuraava pätee: Olkoon A\subset \mathbb{R}^n rajoitettu ja B perhe \mathbb{R}^n:n suljettuja kuulia s.e. jokaista x \in A kohti on olemassa B(x, r)\in B. Tällöin:

1. On olemassa numeroituva (mahd. äärellinen) kokoelma kuulia B_i\in B, jotka peittävät A:n ja jokainen \mathbb{R}^n piste kuuluu korkeintaan P(n):ään kuulaan B_i

2. On olemassa numeroituvat perheet B_1,\ldots, B_{Q(n)} \subset B s.e.
A\subset \cup_{i=1}^{Q(n)}\left (\cup_{B\in B_i}B\right )
ja jokaisen perheen B_i , i = 1, \ldots , Q(n), kuulat ovat erilliset.
Beşiktaş

**Beşiktaş** on Istanbulin piirikunta, joka sijaitsee sen Euroopan-puoleisessa osassa Bosporinsalmen länsirannalla. Vastakkaisella rannalla on Üsküdar, pohjoisessa Sarıyer ja Şişli, lännessä Kağıthane ja etelässä Beyoğlu. Piirikunnassa oli 185&nbsp;373 asukasta vuonna 2008. Alue on Turkin vanhimman urheiluseuran, Beşiktaş JK:n, kotipaikka.

## Lähteet

## Aiheesta muualla
Asterit

**Koruasterit** eli **asterit** (*Aster*) on suku asterikasvien (Asteraceae) heimossa. Sukuun kuuluu monia koristekasveja. Nimi *Aster* tulee muinaiskreikan sanasta *astēr* (), joka tarkoittaa ”tähteä”, sillä kukinto on tähden muotoinen.

## Kuvaus
Asterit ovat ruohovartisia monivuotisia kasveja, jotka usein kasvattavat maarönsyjä. Lehdet ovat kierteisiä ja ehyitä. Kukinto on mykerö. Mykeröstö on tavallisesti huiskilomainen. Mykerön kehräkukat ovat keltaisia tai purppuranpunaisia torvikukkia. Laitakukat ovat valkoisia, sinisiä tai violetteja ja tavallisesti kielimäisiä. Hedelmä on litteä ja karvainen pähkylä, jossa on lenninhaiven.

## Luokittelu
Uudemman luokittelun mukaan astereiden sukuun luetaan vain lajit, jotka ovat selvästi läheistä sukua suvun tyyppilajille elokuunasterille (*Aster amellus*). Sukuun kuuluneita pohjoisamerikkalaisia lajeja on erotettu omiin sukuihinsa, muun muassa *[[Eurybia (suku)|Eurybia]]* ja *[[Symphyotrichum]]*. Kiinanasteri (*Callistephus chinensis*) kuuluu omaan sukuunsa.

## Lajeja ja muunnoksia
Alla oleva luettelo perustuu Viljelykasvien nimistöön 2004. Suluissa uudemman luokittelun tieteellisiä nimiä.
* *Aster ageratoides* – pursuasteri
* *Aster alpinus* – alppiasteri
* *Aster amellus* – elokuunasteri
* *Aster conspicuus* – pulska-asteri
* *Aster cordifolius* – hertta-asteri (*Symphyotrichum cordifolium*)
* *Aster divaricatus* – varjoasteri
* *Aster ericoides* – kanerva-asteri
* *Aster himalaicus* – himalajanasteri
* *Aster laevis* – siloasteri
* *Aster macrophyllus* – lehtoasteri
* *Aster novae-angliae* – tuoksuasteri (*Symphyotrichum novae-angliae*)
* *Aster novi-belgii* – syysasteri (*Symphyotrichum novi-belgii*)
* *Aster patulus* – mökinasteri
* *Aster pilosus* var. *pringlei* – huopa-asteri
* *Aster ptarmicoides* var. *lutescens* – huiskuasteri
* *Aster sedifolius* – pikkuasteri (*Galatella sedifolia*)
* *Aster sibiricus* – siperianasteri (*Eurybia sibirica*)
* *Aster tataricus* – tataariasteri
* *Aster tongolensis* – juhannusasteri
* *Aster tripolium* – meriasteri (*Tripolium vulgare*)
* *Aster turbinellus* – siroasteri
* *Aster umbellatus* – sarja-asteri
* *Aster vimineus* – kaita-asteri
* *Aster yunnanensis* – tiibetinasteri

* *Aster altaicus*, syn. *Heteropappus altaicus* – sinnikki
* *Aster incisus*, syn. *Kalimeris incisa* – metsäasteri

## Risteymiä ja lajikeryhmiä
* *Aster* × *alpellus* – heinäkuunasteri
* *Aster* Dumosus-ryhmä – reunusasteri
* *Aster* × *frikartii* – nappiasteri
* *Aster* × *salignus* – pajuasteri
* *Aster* Universum-ryhmä – leikkoasteri

## Lähteet
Hietakäärmetähti

**Hietakäärmetähti** (*Ophiura ophiura*) on varsinaisten käärmetähtien lahkoon kuuluva hiekanruskea käärmetähti, joka elää Atlantin valtameren koillisosissa ja Välimeressä.

## Koko ja ulkonäkö

Hietakäärmetähdellä on pieni ja kulmikas keskiruumis, jonka halkaisija on enintään 3,5 senttimetriä. Keskiruumiista erkanee viisi lyhyttä, lonkeromaista *sädehaaraa*, joiden tyvessä on nivel ja kolmekymmentä hyvin pientä ihokidusta eli *papulaa*. Eläimen väri vaihtelee harmaanruskeasta hiekanruskeaan ja on keskiruumiin alapuolella hieman vaaleampi kuin muualla.

Sädehaarat ovat muodostuneet leveistä kalkkilevyistä, joiden molemmilla laidoilla on kolme sädehaaran myötäistä piikkiä. Keskiruumista peittävät suuret suomut ja kalkkilevyt. Sisimmissä imujalkapareissa on 3–4 uloketta, keskimmäisissä kaksi ja uloimmassa vain yksi. Keskiruumiin alapinnalla sijaitsevaa suuaukkoa ympäröivät säteittäin suuret leualliset kalkkikilvet. Jokaisessa leuassa on rivi hampaita sekä 4–6 suupapulaa kummallakin puolella.

## Levinneisyys
Hietakäärmetähteä tavataan Atlantin valtameren koillisosissa Norjasta Madeiralle ulottuvalla vyöhykkeellä sekä Välimeressä.

## Elinympäristö
Hietakäärmetähti elää yleensä pehmeällä pohjalla vuorovesivyöhykkeellä tai sen alapuolella 200 metrin syvyyteen saakka. Joskus se kätkeytyy pohjahiekkaan- tai liejuun.

## Lähteet
Dallas Roberts

**Dallas Mark Roberts** (s. 10. toukokuuta 1970 Houston, Texas, Yhdysvallat) on yhdysvaltalainen näyttelijä.

## Ura
Dallas Roberts syntyi Houstonissa Texasissa. Hän on valmistunut Juilliardista. Roberts on asuu New Yorkissa, missä hän esiintyy säännöllisesti Off Broadwayn näytelmissä. Roberts esiintyi vuonna 2005 Broadwaylla näytelmässä *[[Lasinen eläintarha]]*.

Roberts on näytellyt useissa elokuvissa kuten *Koti maailman laidalla*, *Winter Passing* ja *[[Klo 15:10 lähtö Yumaan]]*. Hän esitti musiikkituottaja Sam Phillipsiä elokuvassa *[[Walk the Line]]*. Roberts esiintyi televisiosarjassa *[[L-koodi]]* vuosina 2006–2007. Vuonna 2010 hänellä oli rooli televisiosarjassa *Rubicon*. Sarja kuitenkin lopetettiin yhden kauden jälkeen. Roberts on vieraillut useissa televisiosarjan *[[Good Wife]]* jaksoissa.

## Yksityiselämä
Dallas Roberts on naimisissa Christine Jonesin kanssa. Jones on työskennellyt lavastajana ja New Yorkin yliopiston professorina. Pariskunnalla on kaksi poikaa.

## Filmografia
### Elokuvat
**The Lucky Ones* (2003) - Edison 
**Music* (2003) - Matt 
**Heavy Put-Away* (2004) - Art/Al/Man 
**[[Koti maailman laidalla (elokuva)|Koti maailman laidalla]]* (2004) - Jonathan Glover
**[[Walk the Line]]* (2005) - Sam Phillips 
**[[Winter Passing]]* (2005) - Ray 
**[[The Notorious Bettie Page]]* (2005) - Scotty
**Sisters* (2006) - Dylan Wallace 
**[[Tyttö ja villivarsa]]* (2006) - Gus 
**[[Devil's Child]]* (2007) - Ned Davidoff 
**Lovely by Surprise* (2007) - Mopekay
**[[Klo 15:10 lähtö Yumaan]]* (2007) - Grayson Butterfield 
**Lightbulb* (2009) - Matt
**[[Shrink]]* (2009) - Patrick
**Tell Tale* (2009) - kirurgi
**The River Why* (2009) - Titus
**The Factory* (2011) - Gary Gemeaux
**The Door* (2011) - Charlie Crowe
**The Grey* (2012) - Hendrick
**[[Dallas Buyers Club]]* (2013) - David Wayne 
**All the Birds Have Flown South* (2016) - Jimmy
**Mayhem* (2017) - Lester McGill 
**My Friend Dahmer* (2017) - Lionel Dahmer 

### Televisiosarjat
**New York Undercover* (1994) - Larry (1 jakso)
**[[Kova laki]]* (1995, 2001, 2009) - Marty Winston, Mark Daltrey, Matthew (3 jaksoa)
**[[Kova laki: Erikoisyksikkö]]* (2004) - Thomas Mathers (1 jakso)
**[[L-koodi]]* (2006–2007, 2009) - Angus Partridge (25 jaksoa)
**[[Kova laki|Kova laki: Rikollinen mieli]]* (2010) - tri. Abel Hazard (1 jakso)
**Rubicon* (2010) - Miles Fiedler (13 jaksoa)
**[[Good Wife]]* (2010–2016) - Owen Cavanaugh
**[[The Walking Dead]]* (2012–2013) - Milton Mamet
**Unforgettable* (2013–2015) - Eliot Delson 
**[[Chicago P.D.]]* (2015–2016) - Greg Yates 
**[[Insatiable]]* (2018–) - Bob Armstrong 

## Lähteet

## Aiheesta muualla
* 
* Dallas Roberts Internet Broadway Databasessa
* Dallas Roberts Internet Off-Broadway Databasessa 
* 
*
Uimahypyt olympialaisissa

**[[Uimahypyt]]** on ollut mukana olympialaisissa kolmansista kesäolympialaisista, eli vuodesta 1904 asti. Naiset kilpailivat ensimmäisen kerran mitaleista kesäolympialaisissa 1912. Parhaiten menestynyt maa on Yhdysvallat. Olympialaisten uimahyppyjä hallitsee FINA (Fédération Internationale de Natation).

## Tapahtumat

## Mitalitaulukko

## Lähteet
Anastasia Sayenko Romanoff

**Anastasia J. Sayenko Romanoff** (s. 1905 Puola) oli Puolassa syntynyt, Yhdysvalloissa vaikuttanut biologi.

Anastasia Sayenko asui Mantšuriassa Kiinassa ennen muuttoaan Yhdysvaltoihin. Hän opiskeli farmasiaa Philadelphian College of Pharmacyssa, ja teki pro graduaan varten tutkimuksia Cornellin yliopistossa. Valmistuttuaan hän vuonna 1928 avioitui venäläisen emigrantin Aleksei Romanovin kanssa. Yhdessä he kirjoittivat kaksi laajaa teosta embryologiaan alalta, *The Avian Egg* (1949) ja *The Avian Embryo* (1960).

## Lähteet
*Dear Uncle Ezra 
* Birkhead, Tim 2009: Lintujen viisaus. Lintutieteen kuvitettu historia. - readme.fi, Gummerus, Jyväskylä.
Aleksei Romanov

**Aleksei Lavrantjevitš Romanov**, myöhemmin **Alexis Lawrence Romanoff** (1892 Pietari, Venäjä − 24. tammikuuta 1980 Yhdysvallat) oli venäläinen biologi, joka pakeni kommunistihallintoa Yhdysvaltoihin.

Romanovin isä oli pietarilainen maanomistaja, mutta ei ollut tiettävästi Romanovin tsaariperheelle sukua. Aleksei Romanov aikoi muotokuvamaalariksi ja opiskeli Taideakatemiassa sekä toimi opettajana. Ensimmäinen maailmansota keskeytti hänen opintonsa, ja hän siirtyi opiskelemaan Pietarin Kansalliseen Pioneeriakatemiaan (National Military Engineering Academy). Hän palveli luutnantin arvoisena pioneerijoukoissa. Lokakuun vallankumouksen jälkeen alkaneessa sisällissodassa Romanov taisteli valkoisten puolella. Bolševikkien noustua valtaan hän pakeni ensin Vladivostokiin 1920 ja sieltä Kiinaan, josta hän matkusti Yhdysvaltoihin 1921.

Vuonna 1923 Romanov pääsi opiskelemaan biologiaa Cornellin yliopistoon. Hän valmistui luonnontieteiden kandidaatiksi 1925 ja väitteli filosofian tohtoriksi 1928. Hän työskenteli 36 vuotta Cornellin Siipikarjanhoitolaitoksen tutkijana, myöhemmin kokeellisen alkionkehitysopin (embryologia) professorina, ja jäi eläkkeelle 1960. Vuonna 1928 Romanov avioitui puolalaissyntyisen Anastasia Sajenkon kanssa.

Romanov kiinnostui kananmunan alkionkehityksestä opiskeluaikanaan ja päätti kirjoittaa aiheesta kirjan. Yhdessä vaimonsa Anastasian kanssa hän kirjoitti teosta 20 vuotta, ja lopulta 918-sivuinen teos *The Avian Egg* julkaistiin vuonna 1949. He kirjoittivat myös toisen aiheeseen liittyvän teoksen *The Avian Embryo*, joka julkaistiin 1960.

## Lähteet
*Dear Uncle Ezra 
* Birkhead, Tim 2009: Lintujen viisaus. Lintutieteen kuvitettu historia. - readme.fi, Gummerus, Jyväskylä. 

## Aiheesta muualla
*Alexis Romanoff, Cornellin yliopisto
Kėdainiain kunnallispiiri

**Kėdainiain kunnallispiiri** () on yksi Liettuan kuudestakymmenestä kunnallispiiristä, joka sijaitsee Kaunasin läänissä. Kunnallispirissä sijaitsevassa Ruoščiain kylässä on Liettuan maantieteellinen keskipiste. Vuonna 2008 kunnallispiirin väkiluku oli 63 033 asukasta.

## Asutuskeskukset
### Kaupungit
*Kėdainiai (hallinnollinen keskus)

### Kauppalat
*Josvainiai
*Šėta
*Krakės
*Akademija
*Dotnuva

### Kylät
*Vilainiai
*Vainotiškiai
*Pelėdnagiai
*Labūnava

## Kuvia

Tiedosto:Lietuvos geografinis vidurys001.jpg|Ruoščiain kylässä sijaitseva Liettuan keskipiste
Tiedosto:NevezioLyguma1.jpg|Nevėžion alankoa
Tiedosto:Josvainiai004.JPG|Josvainiain kaupunkia
Tiedosto:Kedainiai14. 2007-05-06.jpg|Kėdainiain vanhaakaupunkia


## Lähteet
*Portrait of Regions of Lithuania  

## Aiheesta muualla

*Kunnallispiirin virallinen sivusto
Blikkiesdorp

**Symphony Way Temporary Relocation Area** eli tunnetummin **Blikkiesdorp** on alue Kapkaupungissa, Delftin kaupunginosassa. Blikkiesdorp on tullut tunnetuksi alueena, jonne keskitettiin köyhiä ja asunnottomia ihmisiä. Sana Blikkiesdorp on afrikaansia ja tarkoittaa tinatölkkiä. Aluetta on verrattu Apartheidin aikaisiin rakennuksiin sekä keskitysleirihin. Alueella asuu arviolta 15000 asukasta noin 3000 rakennuksessa. 

## Lähteet
* 

### Viitteet
David González Giraldo

**David González Giraldo** (s. 20. heinäkuuta 1982 Medellín, Kolumbia) on kolumbialainen jalkapallomaalivahti, joka edustaa englantilaisseura Manchester Citya.

González edusti uransa alkuaikoina kotikaupunkinsa Independiente Medellín -seuraa. Vuonna 2006 hän siirtyi Deportivo Caliin ja sieltä kahdeksi kaudeksi turkkilaiseen Rizesporiin. Vuonna 2009 hän pelasi lyhyen ajan Athletico Huracanissa ja tammikuussa 2010 hän allekirjoitti sopimuksen Manchester Cityn kanssa.

Kolumbian jalkapallomaajoukkueessa González on pelannut voitokkaissa ystävyysotteluissa Sveitsiä ja Paraguayta vastaan.

## Lähteet
Katafalkki

**Katafalkki** on koroke, jolle ruumisarkku sijoitetaan siunauskappelissa tai kirkossa. Se voidaan valmistaa eri materiaaleista, kuten puusta, kivestä tai joskus metallista. Katafalkki asetetaan normaalisti pitkittäin, niin että luterilaisessa kirkossa vainajan pää on alttaria kohti, ortodoksisessa ja roomalaiskatolisessa toisin päin erilaisen perinteen johdosta.

Siunauskappeleissa katafalkki voi olla rakenteellinen osa kappelin lattiaa, joskin käytännön syistä se on hyvin usein irrallinen, mikä helpottaa muun muassa siivousta ja kiinteistön huoltoa. Kirkoissa katafalkki on irrallinen ja säilytetään erikseen hautajaisten väliajat.

Krematoinnin tultua muissa kuin katolisissa kirkoissa yhä suositummaksi on moniin luterilaisiin kappeleihin rakennettu erikseen pyörillä liikkuva katafalkki, joka nostetaan kellarikerroksen ruumishuoneesta kappelin puolelle erityisellä hissilevyllä, jonka lava sulkee väliajat nostoaukon. Näin siksi, että tuhkaus toimitetaan useimmiten erillisessä laitoksessa. Tällainen hissikoneisto asennettiin myös Helsingin ortodoksisen seurakunnan hautausmaan uuteen kirkkoon täyskorjauksen yhteydessä vuonna 2010. 

Helsingin Krematorion kappelissa, johon liittyy oma tuhkaamo, arkku siirretään vaakatasossa liikkuvalla alustalla kappelin ja sen takana olevan ruumishuoneen välillä.

Ortodoksisissa kirkoissa käytetään useimmiten puista siirrettävää katafalkkia. Kristuksen hautausikoniin liittyy eritoten Venäjän vallan aikana rakennetuissa kirkoissa oma monesti koristeellinen katafalkkinsa. Hautausikonin katafalkki on muista poiketen aina poikittain.

## Lähteet
* Arkkimandriitta Arseni: Ortodoksinen sanasto
* Kirkon tiedotuskeskus
* Krematoriosäätiö
Rodrigo Moreno

**Rodrigo Moreno Machado** eli **Rodrigo** (s. 6. maaliskuuta 1991 Rio de Janeiro, Brasilia) on brasilialaissyntyinen espanjalainen jalkapalloilija. Hän edustaa qatarilista Al-Rayyania ja on pelipaikaltaan hyökkääjä. Hänet tunnetaan hyvästä maalivainustaan, jota täydentää loistava vasemman jalan laukaus. Hän pystyy pelaamaan sekä laidalla että keskellä hyökkäävässä roolissa.

## Seurajoukkueura
Rodrigo siirtyi vuonna 2009 Celta Vigon junioriakatemiasta Real Madridin junioreihin, jossa hän teki nopeaa nousua ja pääsi lopulta seuran reservijoukkueeseen saman kauden 2009–2010 aikana.

31. heinäkuuta 2010 Rodrigo teki viisivuotisen sopimuksen portugalilaisseura Benfican kanssa. Hänestä maksettiin arvioiden mukaan noin kuuden miljoonan euron siirtokorvaus. Real Madridilla oli takaisinosto-oikeus ensimmäisten kahden kauden aikana 12 miljoonalla eurolla. 31. elokuuta 2010 hän siirtyi kauden kestäneellä lainasopimuksella englantilaisseura Boltoniin, jossa hän pelasi 17 Englannin Valioliigan ottelua ja teki yhden maalin. Kausilla 2011–2014 hän pelasi Benficassa 68 Primeira Ligan ottelua, joissa hän teki 27 ja syötti 13 maalia. Mestarien liigan 15 ottelussa hän teki kaksi maalia ja Eurooppa-liigan 13 ottelussa neljä maalia. Hän voitti Portugalin-mestaruuden ja Portugalin cupin 2014 sekä liigacupin 2012 ja 2014.

Rodrigo pelasi kauden 2014–2015 lainalla Primera Divisiónin Valenciassa ja siirtyi seuraan pysyvästi 30 miljoonan euron siirtosummalla kesällä 2015. Hän pelasi Valenciassa kaikkiaan 172 Espanjan pääsarjaottelua. Niissä hän teki 38 ja syötti 33 maalia. Mestarien liigan 15 ottelussa hän onnistui maalinteossa kahdesti. Eurooppa-liigassa hän pelasi yhdeksän ottelua ja teki neljä maalia. Hän teki voittomaalin Valencian kukistettua Barcelonan Copa del Reyn loppuottelussa 2019.

Elokuussa 2020 Rodrigo siirtyi Valenciasta Englannin Valioliigassa pelanneeseen Leeds Unitediin 29 miljoonan euron siirtokorvauksella. Rodrigon sopimus Leedsin kanssa oli nelivuotinen. Hän pelasi Leedsissä kolmen kauden aikana 88 valioliigaottelua, ja teki niissä 26 maalia. Hän siirtyi Qatar Stars Leaguen Al-Rayyaniin 3,5 miljoonalla eurolla kesällä 2023.

## Maajoukkueura
Rodrigo pelasi neljä ottelua ja teki kaksi maalia Espanjan saavuttaessa hopeaa alle 19-vuotiaiden EM-kilpailuissa 2010. Hän pelasi alle 20-vuotiaiden MM-kilpailuissa 2011 neljä ottelua ja viimeisteli kolme maalia. Hän pelasi kahdessa ottelussa Lontoon olympialaisissa 2012. Hän teki yhden maalin pelaamissaan neljässä ottelussa Espanjan voittaessa alle 21-vuotiaiden Euroopan-mestaruuden 2013.

Rodrigo pelasi ensimmäisen ottelunsa Espanjan jalkapallomaajoukkueessa EM-karsintaottelussa Luxemburgia vastaan lokakuussa 2014. Ensimmäisen maaottelumaalinsa hän teki toisessa maaottelussaan, MM-karsintaottelussa Albaniaa vastaan lokakuussa 2017. MM-kilpailuissa 2018 hän tuli kolnessa ottelussa loppuhetkillä vaihdosta kentälle. Hän oli voittamassa Kansojen liigaa 2023. Hän on pelannut heinäkuuhun 2023 mennessä 28 A-maaottelua ja tehnyt kahdeksan maalia.

## Lähteet

## Aiheesta muualla
* Rodrigo Real Madridin virallisella sivustolla